B4-0291, 0292, 0301, 0302, 0307, 0308 και 0317/98

Ψήφισμα σχετικά με τη νόσο του Alzheimer

Το Ευρωπαΐκό Κοινοβούλιο,

- έχοντας υπόψη το ψήφισμά του της 17ης Απριλίου 1996 σχετικά με τη νόσο Alzheimer και την πρόληψη της διατάραξης των νοητικών ικανοτήτων των ηλικιωμένων ((ΕΕ C 141 της 13.5.1996, σελ. 129)),

- έχοντας υπόψη την τροποποίηση του άρθρου 129 της Συνθήκης ΕΚ σχετικά με τη δημόσια υγεία, που θεσπίζεται από τη Συνθήκη του Άμστερνταμ, η οποία μολονότι δεν ενισχύει, όπως είχε ζητηθεί, την αρμοδιότητα της Ένωσης στον εν λόγω τομέα, έχει ωστόσο προβλέψει στη φάση της χάραξης και της εφαρμογής όλων των πολιτικών και των δραστηριοτήτων της Κοινότητας να διασφαλίζεται ένα υψηλό επίπεδο προστασίας της ανθρώπινης υγείας,

- έχοντας υπόψη την πρόταση της Επιτροπής σχετικά με το πέμπτο πρόγραμμα-πλαίσιο για τις δράσεις έρευνας και τεχνολογικής ανάπτυξης (1998-2002), με την οποία εντάσσεται στο πλαίσιο της θεματικής προτεραιότητας που αφορά την ποιότητα ζωής και την διαχείριση των έμβιων πόρων, η δράση-κλειδί που αφορά τη γήρανση του πληθυσμού με το γενικότερο στόχο της προώθησης της υγείας και της αυτονομίας των ηλικιωμένων ατόμων, κάνοντας ειδική αναφορά στη νόσο Alzheimer,

A. έχοντας υπόψη ότι η προοδευτική γήρανση του πληθυσμού της Ευρωπαΐκής Ένωσης και η παράταση της μέσης διάρκειας ζωής συνεπάγονται διαρκή αύξηση των παθήσεων που συνδέονται με την ηλικία, μεταξύ των οποίων συγκαταλέγονται η νόσος Alzheimer καθώς τα συναφή με αυτήν σύνδρομα,

Β. έχοντας υπόψη ότι σχεδόν πέντε εκατομμύρια οικογένειες σε όλα τα κράτη μέλη υφίστανται, σε καθημερινή βάση, ανείπωτες συγκινησιακές, ψυχολογικές και οικονομικές ταλαιπωρίες,

Γ. έχοντας υπόψη ότι η πλειοψηφία των σχεδίων που υποβάλλουν κάθε χρόνο στην Επιτροπή οι ενώσεις που εκπροσωπούν τους ασθενείς και τις οικογένειές τους στην Ευρώπη, στα πλαίσια των δράσεων που στοχεύουν στην καταπολέμη της νόσου Alzheimer, δεικνύει ότι η φοβερή αυτή ασθένεια έχει αναχθεί σε πραγματική κοινωνικο-οικονομική μάστιγα σε όλα τα κράτη μέλη,

1. αποδοκιμάζει το γεγονός ότι ούτε η Επιτροπή ούτε τα κράτη μέλη ανταποκρίθηκαν επαρκώς στο αίτημά του για κλιμάκωση των προσπαθειών με στόχο την καταπολέμηση της ασθένειας αυτής που εμφανίζεται με ταχύ ρυθμό 7

2. εκφράζει τη λύπη του ιδιαίτερα για το γεγονός ότι η Επιτροπή δεν έχει ακόμη προωθήσει πρόγραμμα δράσης για την καταπολέμηση της νόσου του Alzheimer και άλλων νευροεκφυλιστικών ασθενειών, το οποίο θα έδινε ώθηση στην ευρωπαΐκή έρευνα αλλά και θα συντόνιζε τα μέτρα που λαμβάνουν τα κράτη μέλη 7

3. επαναλαμβάνει το πιεστικό του αίτημα προς την Επιτροπή να υποβάλει, στα πλαίσια της μελλοντικής ανακοίνωσής της για τη δημόσια υγεία, ένα πρόγραμμα ειδικών δράσεων για την καταπολέμηση της νόσου του Alzheimer και των συναφών με αυτήν συνδρόμων, έτσι όπως διατυπώνεται στο προαναφερθέν ψήφισμά του της 17ης Απριλίου 1996 7

4. τονίζει, έχοντας υπόψη τη γήρανση του πληθυσμού και την επακόλουθη αύξηση του αριθμού των πασχόντων από Alzheimer, τη σπουδαιότητα της έρευνας στον τομέα αυτό και εξαίρει σχετικά τη βασική δράση στο 5ο Πρόγραμμα Πλαίσιο για την Έρευνα & Τεχνολογική Ανάπτυξη 7

5. υπενθυμίζει στην Επιτροπή ότι, για να υλοποιηθούν τα προγράμματα δράσης για άλλες ασθένειες, όπως για παράδειγμα τις ασθένειες που συνδέονται με τη ρύπανση, τις σπάνιες ασθένειες και τις ασθένειες που αποτελούν επακόλουθο τραυμάτων, είχε προβλεφθεί κοινοτική οικονομική στήριξη και επομένως, ζητεί να υιοθετηθούν τα ίδια κριτήρια για τη νόσο του Alzheimer 7

6. ζητεί από την Επιτροπή να διεξαγάγει μελέτη για τις συνέπειες κοινωνικής και οικονομικής φύσεως της νόσου του Alzheimer στην Ένωση και να κοινοποιήσει τα αποτελέσματα στο Ευρωπαΐκό Κοινοβούλιο ταυτόχρονα με το προαναφερθέν πρόγραμμα δράσης 7

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.